Na osnovu člana 20a. Zakona o radu („Službene novine Federacije BiH“, broj: 26/16 i 89/18), člana 4. Uredbe o postupku prijema u radni odnos u javnom sektoru u Tuzlanskom kantonu („Službene novine Tuzlanskog kantona“, broj: 4/19, 4/20, 11/20 i 5/21), člana 5. Pravilnika o radu JZU Dom zdravlja Živinice i Odluke o potrebi prijema u radni odnos broj: 02-1828/24 od 15.03.2024. godine, JZU Dom zdravlja Živinice, raspisuje

**JAVNI OGLAS**

**za prijem u radni odnos na neodređeno vrijeme**

Javni oglas se raspisuje za prijem u radni odnos na neodređeno vrijeme, bez probnog rada, za radna mjesta:

1. Doktor medicine ginekolog - jedan izvršilac,
2. Doktor medicine oftalmolog - jedan izvršilac,
3. Doktor medicine neurolog/neuropsihijatar - jedan izvršilac,
4. Doktor medicine psihijatar/neuropsihijatar - jedan izvršilac.

**Kratki opisi poslova:**

1. Doktor medicine ginekolog **-** vrši ginekološke preglede žena kojim se utvrđuje postojanje ili nepostojanje bolesti, te vrši procjenu takvih stanja pomoću medicinskih dijagnostičkih instrumenata, postupaka i sredstava; vrši preglede žena trudnica radi utvrđivanja toka trudnoće, zdravstvenog stanja trudnice; savjetuje trudnice; daje savjete za planiranje porodice; određuje vrstu i način liječenja, prati tok liječenja; utvrđuje potrebu i upućuje na dijagnostička i funkcionalna ispitivanja; propisuje lijekove u skladu sa propisima; izdaje liječnička uvjerenja, svjedodžbe, potvrde i mišljenja, izvode iz medicinske dokumentacije; obavlja konsultativne i konzilijarne preglede; vrši ciljane ginekološke preglede; ginekološke preglede porodilje; koordinira sa patronažnom službom; obavlja porode u hitnim slučajevima; vodi propisanu medicinsku dokumentaicju i evidenciju; obavlja i druge poslove u okviru svog zvanja i struke.
2. Doktor medicine oftalmolog - pruža zdravstvene usluge iz domena oftalmologije, diјаgnоsticira, liječi i sprečava bоlеsti i drugе pоrеmеćаје korištenjem medicinskih dijagnostičkih instrumenata, postupaka i sredstava, primjenom medicinskih nаčеlа i prоcеdurа; utvrđuje potrebu i upućuje na dijagnostičke pretrage i konsultativno specijalističke preglede; cijeni nalaze i daje mišljenje; vrši pregled oštrine vida i korekcija, postavljanje i skidanje očnih proteza, mjerenje intraokularnog pritiska, pružanje pomoći kod hemijskih povreda oka, incizije, zbrinjavanje prostih rana u okolini oka, dijagnostičko i terapeutsko propiranje suznih puteva, ekstrakciju stranog tijela u oku, pregled kandidata za vozače motornih vozila, za zasnivanje radnog odnosa; po potrebi učestvuje u radu raznih komisija; vodi propisanu medicinsku dokumentaicju i evidenciju; obavlja i druge poslove u okviru svog zvanja i struke.
3. Doktor medicine neurolog/neuropsihijatar - pruža zdravstvene usluge iz domena neurologije, diјаgnоsticira, liječi i sprečava bоlеsti, pоvrеdе i drugе pоrеmеćаје; vrši prve i ponovne specijalističke preglede; utvrđuje potrebu i upućuje na dijagnostičke pretrage i konsultativno specijalističke preglede; vrši neurološke analize sa davanjem mišljenja; predlaže privremenu radnu nesposobnost pacijenta; daje savjete pacijentima; EEG ( snimanje i očitavanje); učestvuje u raznim komisijama; vrši zdravstvene preglede za ljekarska uvjerenja za posao i vozače motornih vozila; analizira postignute rezultate i predlaže mjere unapređenja; vodi propisanu medicinsku dokumentaciju i evidenciju; obavlja i druge poslove u okviru svog zvanja i struke.
4. Doktor medicine psihijatar/neuropsihijatar - vrši dijagnostiku i planiranje tretmana za liječenje mentalnih poremećaja i poremećaja ponašanja, pravilno provođenje psihofarmakološke terapije; obavlja psihijatrijske ekspertize; pruža konsultativne usluge i daje mišljenja na poziv drugih službi; promoviše zaštitu mentalnog zdravlja pojedinca, porodice, grupe i zajednice; provodi postupke liječenja; uči pacijenta da prepozna rane znakove bolesti, na vrijeme potraži pomoć i razumije svoje stanje; pomaže u procesu socijalizacije i resocijalizacije; provodi psihoedukaciju, individualnu i grupnu socioterapiju; pomaže u rješavanju kriznih situacija; učestvuje u ranoj detekciji poremećaja u rastu i razvoju djece; učestvuje u radu stručni tijela i komisija; učestvuje u ocjeni sposobnosti za upravljanje motornim vozilima, ocjena zdravstvene sposobnosti za nabavku, držanje i nošenje oružja i municije; vodi propisanu medicinsku dokumentaciju i evidenciju; obavlja i druge poslove u okviru svog zvanja i struke.

**Svi kandidati moraju ispunjavati opće uslove:**

* da su državljani Bosne i Hercegovine,
* da su zdravstveno sposobni za obavljanje poslova za koje se prijavljuju.

**Kandidati moraju ispunjavati posebne uslove:**

1. za radno mjesto **Doktor medicine ginekolog** - VSS ili drugi ciklus visokog obrazovanja 360 ECTS bodova, Medicinski fakultet, doktor medicine; položen specijalistički ispit iz ginekologije i akušerstva; položen stručni ispit; licenca za samostalan rad;
2. za radno mjesto **Doktor medicine oftalmolog** - VSS ili drugi ciklus visokog obrazovanja 360 ECTS bodova, Medicinski fakultet, doktor medicine; položen specijalistički ispit iz oftalmologije; položen stručni ispit; licenca za samostalan rad;
3. za radno mjesto **Doktor medicine neurolog/neuropsihijatar** - VSS ili drugi ciklus visokog obrazovanja 360 ECTS bodova, Medicinski fakultet, doktor medicine; položen specijalistički ispit iz neuropsihijatrije ili neurologije; položen stručni ispit; licenca za samostalan rad;
4. za radno mjesto **Doktor medicine psihijatar/neuropsihijatar** - VSS ili drugi ciklus visokog obrazovanja 360 ECTS bodova Medicinski fakultet, doktor medicine; položen specijalistički ispit iz neuropsihijatrije ili psihijatrije; položen stručni ispit; licenca za samostalan rad.

Ispunjenost općih i posebnih uslova Javnog oglasa računa se danom predaje prijave na Javni oglas.

Prilikom prijave na Javni oglas, kandidati su obavezni dostaviti uredno popunjen i potpisan PRIJAVNI OBRAZAC (može se pronaći na web stranici JZU Dom zdravlja Živinice [www.dz-zivinice.ba](http://www.dz-zivinice.ba) ili preuzeti u prostorijama JZU Dom zdravlja Živinice) i uz isti dostaviti sljedeću dokumentaciju kao dokaz o ispunjavanju općih i posebnih uslova:

* izvod iz matične knjige rođenih;
* uvjerenje o državljanstvu (ne starije od šest mjeseci);
* CIPS - Obavijest o evidenciji prebivališta/boravišta (PBA-3 obrazac);
* diplomu o završenom medicinskom fakultetu,
* uvjerenje o položenom stručnom ispitu,
* licencu za samostalan rad,
* uvjerenje o položenom specijalističkom ispitu i to iz ginekologije i akušerstva za radno mjesto pod 1. Doktor medicine ginekolog, iz oftalmologije za radno mjesto pod 2. Doktor medicine oftalmolog, iz neurologije ili neuropsihijatrije za radno mjesto pod 3. Doktor medicine neurolog/neuropsihijatar i iz psihijatrije ili neuropsihijatrije za radno mjesto pod 4. Doktor medicine psihijatar/neuropsihijatar.

Kandidati mogu ostvariti pravo na prvenstvo pri zapošljavanju u skladu sa Zakonom o dopunskim pravima branilaca i članova njihovih porodica ("Službene novine Tuzlanskog kantona", broj: 10/20, 14/22 i 9/23) ako uz PRIJAVNI OBRAZAC dostave dokaz da se nalaze na evidenciji Službe za zapošljavanje kao nezaposlena osobe (ne stariji od mjesec dana od dana raspisivanja Javnog oglasa), zatim dokaz (potvrdu, uvjerenje) kojim dokazuje status branioca ili člana porodice branioca i ovjerenu izjavu da im radni odnos, zasnovan po osnovu ranije ostvarenog prioriteta pri zapošljavanju, nije prestao njihovom krivicom ili da po prestanku radnog odnosa nisu ostvarili pravo na otpremninu, odnosno da nisu korisnici prava na porodičnu penziju.

Popunjen prijavni obrazac, zajedno sa traženim dokumentima, kandidati dostavljaju u zatvorenoj koverti, putem pošte ili lično, na adresu: JZU Dom zdravlja Živinice, Ul. Alije Izetbegovića br. 17, 75270 Živinice, sa naznakom “Prijava na javni oglas za prijem u radni odnos na neodređeno vrijeme za radno mjesto \_\_\_\_\_\_\_\_\_\_\_ *(navesti naziv radnog mjesta na koje se prijava odnosi)* – Ne otvaraj“

Rok za prijavu kandidata na Javni oglas je osam dana od dana njegove objave u dnevnom listu „Dnevni avaz“. Svi dokumenti koji se dostavljaju uz prijavu na Javni oglas moraju biti u originalu ili ovjerenoj fotokopiji. Neuredne, nepotpune i neblagovremene prijave neće se uzimati u razmatranje. Proces izbora kandidata za prijem u radni odnos provešće se održavanjem pismenog i usmenog ispita. Komisija za izbor kandidata za prijem u radni odnos će pisanim putem obavijestiti kandidate, čije su prijave uredne, potpune i blagovremene, o mjestu i vremenu održavanja pismenog ispita, o čemu će kandidati biti obavješteni i putem web stranice JZU Dom zdravlja Živinice [www.dz-zivinice.ba](http://www.dz-zivinice.ba), rubrika „Oglasi i obavještenja“.

Izabrani kandidati će biti u obavezi da, najkasnije u roku od osam dana od dana konačnosti odluke o prijemu u radni odnos, dostave ljekarsko uvjerenje kao dokaz da njihovo zdravstveno stanje odgovara uslovima radnog mjesta za koje su izabrani.

JZU Dom zdravlja Živinice nema obavezu vraćanja dokumentacije kandidatima.

DIREKTOR

Primarijus

Doc.dr.med.sc Hidajet Rahimić,

spec. ginekologije i akušerstva

Broj: 02-1848/24

Živinice, 18.03.2024. godine